Liber secretorum fidelium Crucis
Liber secretorum fidelium Crucis super Terrae Sanctae recuperatione et conservatione est opus saeculo XIV ineunte a Marino Sanuto scriptum qui "senex" aut "Torsellus" nuncupatur. Origine Venetus, Sanutus regna Christiana orientalia frequentavit. Hoc opere, in tres partes diviso, historiam expeditionum sacrarum narrare voluit novamque expeditionem suadere. Recensio prima papae Clementi V oblata est anno 1309, altera papae Ioanni XXII anno 1321. Opus variis titulis appellatur, Secreta fidelium Crucis aut Liber de expeditione Terrae Sanctae sive Opus Terrae Sanctae.